**Referat fra ledermøte torsdag 2. februar 2017 kl. 09.00 – 11.30**

tilstede:

Suzanne Bjørneboe, Tanja B Halvorsen, Hege Nyborg, Tore Dingstad, Ellen Aslaksen, Karianne Bjellås Gilje, Merete Lingjærde, Annemarie Bechmann Hansen, Torben Lai og Jon Ivar Strømmen (sak 5), Jørn Mortensen (ref)

SAKER

1. Reaksjoner Kunstnerisk forskningsuke 2017

- deltakelse

- relevans

- system for avlæring/evaluering

*Møtet reflekterte over utfordringer knyttet til tidsbruk, ønske om større involvering fra stipendiater og fagmiljøer. Det bør legges til rette for at flere studenter på flere avdelingene gis mulighet til å delta. Neste års uke bør ha ambisjon om større studentdeltakelse. Rektor bemerket at det HAR vært sendt ut omfattende invitasjoner uten at det nødvendigvis har ført til påmeldinger. For andre tilbakemeldinger fra ansatte vil en det gå ut en invitasjon fra rektor.*

*Det var enighet om at tiltaket er veldig bra og bør gjentas neste år. Uke 4 2018 er lagt i årsplanen og bør legges inn i avdelingenes planer.*

2. Styresaker

v/direktøren

*Direktør gjennomgikk styresakene.*

3. Årsrapport 2016

Format og innhold

v/ direktør og rektor.

*Direktør gjennomgikk det nye formatet på årsrapporten og prosessen frem til ferdigstilling. Det blir nedsatt en skrivegruppe bestående av rektor, direktør, og seksjonssjefene for kommunikasjon, og studier og forskning som sammen skal produsere et utkast til årsrapport som før det går til styret skal gjennom ledermøtet. Det kom innspill om å ta med pro-rektor i dette arbeidet. Pro-rektor blir med i den grad hun har tid.*

*Det ble understreket behovet for en redaksjonell ledelse for dokumentet. Det er også behov å gjennomgå logikken i dokumentet Rapport og plan i løpet av våren.*

4. Strategi 2017-22

Presentasjon av siste utkast og ferdigstilling før allmøte.

*Saken utgikk, men rektor orienterte om planen for presentasjonen på allmøtet.*

5. Strategisk satsing – stipendiater, ny organisering

Vedlagt notat til behandling.

Vesentlige problemstillinger til drøfting:

- programansvar

- grensesnitt programansvarlig / avdeling

- økonomisk modell

*Diskusjonen viste ulike oppfatninger om organiseringen av stipendiatene, og hvilke forventninger man har til den nye stillingen som ”forskningsleder” og hvilken myndighet som skal legges til denne.*

*Møtet artikulerte flere problemstillinger som krever diskusjon og avklaring:*

*- Skal den nye funksjonen ha budsjettansvar? Attestasjonsansvar?*

*- Hva betyr faglig ansvar (programansvar) for stipendiatene?*

*- Skal det tillegges personalansvar til funksjonen?*

*- Hvilket administrativt ansvar skal stillingen ha?*

*Det fremstår som klart at en avklaring av disse spørsmålene må gjøres før en utlysning kan skje.*

*Møtet var enige om å etablere et økonomiområde hvor fastlønn for stipendiatene blir samlet. Prosjektmidlene vil fortsatt være knyttet til avdelingene, til evt. ny ordning inntrer.*

*Saken tas opp igjen på ledermøtet 9. februar. Det er et mål å få opp en utlysning av stillingen på styremøtet i mars.*

6. Eventuelt

Mulighetsstudiet

Et dagsseminar om Mulighetsstudie planlegges til 3. mars, der det er ønskelig med ca.15 ansatte fra hver av de tre institusjonene.

*- Suzanne Bjørneboe viste til invitasjon til dagsseminar. Hver fagavdeling representeres med to personer, i tillegg bør seksjonssjefene for Teknisk (Jim) og Studier og forskning (Torben) være representert. Dekanene spiller inn til Suzanne.*

Kommunikasjon

*- Det er behov for diskusjon om og avklaring av behovet for kommunikasjonsstøtte for avdelingene. Seksjonssjef for kommunikasjon deltar på ledermøtet 9. februar.*

 Status for koordinator funksjon til avdelingene?

*Saken utgikk pga tid, men avklaring av funksjonens innhold ses i sammenheng med prosjekt 6.2 Stillingsbeskrivelser (ledes av prorektor). Fordeling av de to avsatte årsverkene tas som egen sak i ledermøte.*